Matthew Barney
Store norske leksikon,Kunst og estetikk,Bildende kunst,Samtidskunst,Ny mediekunst
Matthew Barney er en amerikansk billedkunstner som arbeider i grenselandet mellom performance, video, skulptur og installasjon. Hans arbeider berører emner som selviscenesettelse, interesse for kroppen og tematisering av kjønn og identitet som kulturelle konstruksjoner.
Barney har selv bakgrunn som atlet og modell, og det å utfordre og presse kroppens grenser og begrensninger er iøynefallende emner i hans tidlige arbeider. Ikke uten grunn er Harry Houdini, utbryterkongen fra det forrige århundre, en av Barneys sentrale gjennomgangsfigurer. The Cremaster Cycle Sentralt i Barneys kunstneriske virke står The Cremaster Cycle eller Cremaster -syklusen (1994-2002), en serie på fem filmer bestående av Cremaster 4 (1994), Cremaster 1 (1995), Cremaster 5 (1997), Cremaster 2 (1999) og Cremaster 3 (2002). Denne episke filmsyklusen tar som utgangspunkt og navn fra den mannlige cremaster-muskelen, som kontrollerer testiklenes bevegelse og sammentrekning i forhold til ytre stimuli som temperatur, og så videre. Filmene presenterer flere hentydninger og assosiasjoner til organer som er sentrale for reproduksjonen. Barney står selv for manus og regi på disse filmene, og spiller selv flere av rollene. I forlengelsen av filmprosjektene produserte Barney også en rekke fotografier, objekter og skulpturer knyttet til filmprosjektene som senere ble vist i flere utstillinger. Utstillinger i utvalg 1991: Barbara Gladstone gallery, New York 1991: San Francisco Museum of Modern Art 1992: Documenta, Kassel i Tyskland 1995: The Museum Boymans Van Beuningen, Rotterdam 1999: Venezia Biennalen 2002: Matthew Barney: The Cremaster Cycle, Museum Ludwig, Köln 2002: Matthew Barney: The Cremaster Cycle, Solomon R. Guggenheim Museum, New York 2003: Matthew Barney: The Cremaster Cycle, Astrup Fearnley Museet, Oslo 2007: Sammlung Goetz (Goetz Collection), München 2008: Fondazione Merz, Torino 2014: Haus der Kunst, München Arbeider i utvalg 1994-2002: Cremaster-syklusen 2002: Chrysler Imperial  2005: Drawing Restraint 9: Shiomenawa   2007: The River of Fundament Les mer i Store norske leksikon performance Astrup Fearnley Museet skulptur installasjon Eksterne lenker Cremastersyklusen – noen kunsthistoriske referanser, Jon-Ove Steihaug, Kunstkritikk, 26.09.2003. Om Cremastersyklusen: Metafysikk for det hvite Amerika, Jon Refsdal Moe, Kunstkritikk, 26.09.2003.